
DR.30.11.2020 71 

  
 

3.20 ptg. 

 Dato’ Jalaluddin bin Alias [Jelebu]: Tuan Pengerusi, terima kasih Tuan 
Pengerusi. Saya ingin menyentuh Kepala 020500 – Subsidi dan Bantuan Tunai. Jika 
dilihat Tuan Pengerusi kepada butiran ini, pada tahun 2020 peruntukan yang diberikan 
adalah sebanyak RM12.38 bilion tetapi sekarang pada tahun 2021 pengurangan 
sebanyak RM6.58 bilion. Saya ingin bertanya kepada pihak kementerian, apakah subsidi 
ataupun bantuan tunai yang telah dikurangkan? Jika dilihat kepada pengumuman yang 
dibuat oleh Yang Berhormat Menteri Kewangan setakat ini tidak ada sebarang 
pemotongan subsidi atau pun bantuan tunai yang berlaku.  

 Jadi apakah – saya mohon penjelasan di sebalik pengurangan subsidi sebanyak 
RM6.5 bilion ini. Saya mengakui jika hendak dibandingkan dengan Kerajaan Pakatan 
Harapan Tuan Pengerusi, Kerajaan Perikatan Nasional pada hari ini lebih baik dalam 
menyalurkan pelbagai bantuan terutamanya kepada rakyat dan saya harapkan supaya 
bantuan ini kita dapat teruskan.  

Tuan Pengerusi, Kepala 990200 – Malaysia Airports Holdings Bhd. (MAHB) 
jumlah peruntukan RM180 juta. Dalam Belanjawan 2021 ini kerajaan telah 
memperuntukkan sebanyak RM180 juta kepada MAHB dan berbanding dengan tahun 
2020 peruntukan yang diberi adalah RM182 juta. 

 Saya ingin bertanya kepada pihak kementerian bagaimanakah peruntukan 
sebanyak RM180 juta ini dibelanjakan oleh MAHB serta bagaimanakah pihak 
kementerian memberi keyakinan tentang kemampuan MAHB kekal bertahan dalam 
menghadapi krisis tekanan ekonomi dan juga pandemik COVID-19 yang berlaku 
sekarang. Selain daripada bantuan berbentuk peruntukan ini, apakah bantuan lain yang 
diberikan oleh pihak kerajaan kepada MAHB untuk memastikan MAHB ini terus relevan? 
Juga, adakah pihak MAHB terpaksa melakukan proses pengecilan dalam operasi dalam 
masa yang terdekat.  

 Di samping itu, MAHB ini adalah antara syarikat, Tuan Pengerusi yang 
tersenarai utama di bawah portfolio Khazanah Nasional Berhad. Adakah alam keadaan 
ketidaktentuan industri pelancongan dan penerbangan pada hari ini, adakah ada 
kemungkinan pihak Khazanah mungkin melepaskan pegangan mereka di dalam MAHB.  

Kepala 090000 – Kumpulan Wang Amanah Pelajar Miskin, Tuan Pengerusi. 
Dalam butiran ini berlaku pengurangan peruntukan sebanyak hampir lebih kurang 
sejumlah RM4.4 juta jika dibandingkan dengan peruntukan pada tahun 2020. Saya ingin 
bertanya kepada pihak kementerian, adakah dengan pengumuman peruntukan ini, itu 
bermaksud akan berlaku juga pengurangan jumlah pelajar yang bakal menerima manfaat 
Kumpulan Wang Amanah (KWAP) ini Tuan Pengerusi. 

 Saya melihat ada satu sudut yang tidak seimbang kerana berdasarkan kepada 
jumlah ataupun kerajaan yang telah menaikkan kadar PGK pada tahun 2020, seramai 
2,208 berbanding dengan seramai 980 sebelum ini, keluarga yang terlibat berbanding 
dengan tahun 2020 dan kaedah sebelum ini melibatkan hampir seramai 400,000 buah 
keluarga. Jika ini diambil kira, bermakna kriteria KWAP ini bergantung pada pendapatan 
isi rumah di bawah PGK, ini akan mengambil kira bahawa pertambahan pelajar yang 
menerima bantuan KWAP ini akan bertambah. Akan tetapi, peruntukan semakin 
menurun. Jadi, saya minta penjelasan daripada pihak kementerian berkaitan dengan 
perkara ini.  

 Mesyuarat Jawatankuasa Kumpulan Wang Amanah Pelajar, ini Tuan 
Pengerusi, Kementerian Pendidikan bilangan 2/2016 telah memutuskan bahawa bantuan 
am persekolahan akan dikurangkan sebanyak 50 peratus daripada kadar sedia ada dan 
pembayaran bantuan bulanan diberhentikan kepada semua penerima data e-Kasih dan 
data murid Orang Asli. Saya mohon penjelasan daripada pihak kementerian berkaitan 
dengan perkara ini dan juga dalam keadaan sekarang ini Tuan Pengerusi, bantuan 
sejumlah RM100 bagi sekolah rendah, bantuan RM150 bagi sekolah menengah adalah 
merupakan satu bantuan yang harus diambil kira oleh pihak kementerian untuk dinaikkan 
kerana selaras dengan tuntutan tekanan ekonomi apatah lagi bagi murid-murid pelajar 
miskin di kawasan luar bandar. 

 Selain bantuan am persekolahan ini Tuan Pengerusi saya berharap agar pihak 
kerajaan dapat mempertimbangkan untuk mengembalikan semula bantuan bulanan yang 
pernah ada pada suatu ketika dulu. BAP ini adalah pada peringkat awal persekolahan, 
manakala bantuan bulanan ini adalah bagi tempoh selama 10 bulan persekolahan seperti 
yang pernah kita lakukan ketika Kerajaan Barisan Nasional sebelum ini yang telah diberi 
RM50 sebulan bersamaan dengan RM500 bagi seorang pelajar untuk setahun. Jika ini 



3.20 ptg. Dato' Jalaluddin bin Alias [Jelebu]: Tuan Pengerusi, terima kasih Tuan Pengerusi. Saya ingin menyentuh Kepala 020500- Subsidi dan Bantuan Tunai. Jika dilihat Tuan Pengerusi kepada butiran ini, pada tahun 2020 peruntukan yang diberikan adalah sebanyak RM12.38 bilion tetapi sekarang pada tahun 2021 pengurangan sebanyak RM6.58 bilion. Saya ingin bertanya kepada pihak kementerian, apakah subsidi ataupun bantuan tunai yang telah dikurangkan? Jika dilihat kepada pengumuman yang dibuat oleh Yang Berhormat Menteri Kewangan setakat ini tidak ada sebarang pemotongan subsidi atau pun bantuan tunai yang berlaku. Jadi apakah- saya mohon penjelasan di sebalik pengurangan subsidi sebanyak RM6.5 bilion ini. Saya mengakui jika hendak dibandingkan dengan Kerajaan Pakatan Harapan Tuan Pengerusi, Kerajaan Perikatan Nasional pada hari ini lebih baik dalam menyalurkan pelbagai bantuan terutamanya kepada rakyat dan saya harapkan supaya bantuan ini kita dapat teruskan. Tuan Pengerusi, Kepala 990200- Malaysia Airports Holdings Bhd. (MAHB) jumlah peruntukan RM180 juta. Dalam Belanjawan 2021 ini kerajaan telah memperuntukkan sebanyak RM180 juta kepada MAHB dan berbanding dengan tahun 2020 peruntukan yang diberi adalah RM182 juta. Saya ingin bertanya kepada pihak kementerian bagaimanakah peruntukan sebanyak RM180 juta ini dibelanjakan oleh MAHB serta bagaimanakah pihak kementerian memberi keyakinan tentang kemampuan MAHB kekal bertahan dalam menghadapi krisis tekanan ekonomi dan juga pandemik COVID-19 yang berlaku sekarang. Selain daripada bantuan berbentuk peruntukan ini, apakah bantuan lain yang diberikan oleh pihak kerajaan kepada MAHB untuk memastikan MAHB ini terus relevan? Juga, adakah pihak MAHB terpaksa melakukan proses pengecilan dalam operasi dalam masa yang terdekat. Di samping itu, MAHB ini adalah antara syarikat, Tuan Pengerusi yang tersenarai utama di bawah portfolio Khazanah Nasional Berhad. Adakah alam keadaan ketidaktentuan industri pelancongan dan penerbangan pada hari ini, adakah ada kemungkinan pihak Khazanah mungkin melepaskan pegangan mereka di dalam MAHB. Kepala 090000- Kumpulan Wang Amanah Pelajar Miskin, Tuan Pengerusi. Dalam butiran ini berlaku pengurangan peruntukan sebanyak hampir lebih kurang sejumlah RM4.4 juta jika dibandingkan dengan peruntukan pada tahun 2020. Saya ingin bertanya kepada pihak kementerian, adakah dengan pengumuman peruntukan ini, itu bermaksud akan berlaku juga pengurangan jumlah pelajar yang bakal menerima manfaat Kumpulan Wang Amanah (KWAP) ini Tuan Pengerusi. Saya melihat ada satu sudut yang tidak seimbang kerana berdasarkan kepada jumlah ataupun kerajaan yang telah menaikkan kadar PGK pada tahun 2020, seramai 2,208 berbanding dengan seramai 980 sebelum ini, keluarga yang terlibat berbanding dengan tahun 2020 dan kaedah sebelum ini melibatkan hampir seramai 400,000 buah keluarga. Jika ini diambil kira, bermakna kriteria KWAP ini bergantung pada pendapatan isi rumah di bawah PGK, ini akan mengambil kira bahawa pertambahan pelajar yang menerima bantuan KWAP ini akan bertambah. Akan tetapi, peruntukan semakin menurun. Jadi, saya minta penjelasan daripada pihak kementerian berkaitan dengan perkara ini. Mesyuarat Jawatankuasa Kumpulan Wang Amanah Pelajar, ini Tuan Pengerusi, Kementerian Pendidikan bilangan 2/2016 telah memutuskan bahawa bantuan am persekolahan akan dikurangkan sebanyak 50 peratus daripada kadar sedia ada dan pembayaran bantuan bulanan diberhentikan kepada semua penerima data e-Kasih dan data murid Orang Asli. Saya mohon penjelasan daripada pihak kementerian berkaitan dengan perkara ini dan juga dalam keadaan sekarang ini Tuan Pengerusi, bantuan sejumlah RM100 bagi sekolah rendah, bantuan RM150 bagi sekolah menengah adalah merupakan satu bantuan yang harus diambil kira oleh pihak kementerian untuk dinaikkan kerana selaras dengan tuntutan tekanan ekonomi apatah lagi bagi murid-murid pelajar miskin di kawasan luar bandar. Selain bantuan am persekolahan ini Tuan Pengerusi saya berharap agar pihak kerajaan dapat mempertimbangkan untuk mengembalikan semula bantuan bulanan yang pernah ada pada suatu ketika dulu. BAP ini adalah pada peringkat awal persekolahan, manakala bantuan bulanan ini adalah bagi tempoh selama 10 bulan persekolahan seperti yang pernah kita lakukan ketika Kerajaan Barisan Nasional sebelum ini yang telah diberi RM50 sebulan bersamaan dengan RM500 bagi seorang pelajar untuk setahun. Jika ini.